OzLabs/hebrew-wiki-articles huggingface dataset:
3ds Max

3ds Max היא תוכנת גרפיקה ממוחשבת תלת־ממדית אשר פותחה על ידי חברת Autodesk.

התוכנה פועלת על חלונות בגרסת 32 הסיביות ופלטפורמת 64 סיביות. היא עברה גלגולים רבים, והיא עכשיו בגרסה השש-עשרה.

== היסטוריה של התוכנה ==
התוכנה בגרסתה המקורית נוצרה למערכת ההפעלה DOS על ידי חברת "Yost Group", מפתחי Autodesk Animator ופותחה על ידי Autodesk, יוצרי התוכנה האדריכלית אוטוקאד. אוטודסק קנו את הזיכיון הבלעדי לפיתוח התוכנה לאחר יציאת הגרסה השנייה של התוכנה לשווקים. לאחר יציאת "3D Studio 4" לשווקים, התוכנה הומרה לפלטפורמת חלונות NT, ובתחילה נקראה "3D Studio MAX". גרסה זו בתחילה גם כן פותחה על ידי חברת "Yost Group". גרסה זו הופצה לשווקים על ידי חברת "Kinetix", אשר באותה העת הייתה מחלקה של חברת אוטודסק. החל מגרסה 2.03, נקנתה התוכנה על ידי Autodesk, ששינתה את שם המוצר ל"3ds Max".

== סקירה ==
התוכנה 3ds Max נמצאת בשימוש רחב היקף בתעשיות משחקי המחשב, הפרסומות, ההדמיות האדריכליות וליצירת אפקטים מיוחדים בקולנוע. לתוכנה יכולות מידול תלת-ממדי חזקות במיוחד, ופלאגין ארכיטקטוני גמיש. בנוסף ליכולותיה במידול ובאנימציה, בגרסאות האחרונות של התוכנה נוספו טכניקת Shaders מיוחדת, סימולציית דינמיקה, Radiosity, מערכת חלקיקים (Particle System), מיפוי מיוחד, אופציות לתאורה מתקדמת וכן אפשרות ליצירת תסריט קבוע מראש. בנוסף, יכולת הרינדור (קרי, הבאת הפרויקט להמחשה ויזואלית) קיבלה שדרוג בצורתן של תוספות הרינדור המתקדמות V-Ray, Mental Ray ו-Brazil R/S בין היתר.

רינדור פנימי של סלון

רינדור של סמל [[ויקימדיה שנעשה בתוכנה]]

בין הכלים המצויים בתוכנה ניתן למנות את:
* בנייה
** בנייה פוליגונלית (צורות בסיסיות מוגדרות מראש כדוגמת ספירה, גליל, חרוט, קנקן תה וכיוצא בזה)
** בנייה במשטחי Nurbs\Surface\Patch (צורות מתקדמות וגמישות יותר של הבנייה הפוליגונלית הבסיסית)
** התוסף Character Studio שמאפשר בניית שלד אנושי ועריכתו בהמשך לפי מפרקים (Bones)
* עריכה
** עריכה מתקדמת לתצורות הפוליגונליות כדוגמת כיפוף, סיבוב, הגדלה וכיוצא בזה, כמו גם עריכה פרטנית (Sub-Object editing) למודלים השונים על ידי השפעה על נקודות האחיזה שלהם (Vertexes)
** יצירת דינמיקה מציאותית כדוגמת סימולציה של קפיץ נמתח, כוח גרביטציה, רוח וכיוצא בזה
** יצירת סימולציה של חלקיקים כדוגמת סערת שלגים, מפל מים, פיצוץ פצצה לחלקים שונים וכיוצא בזה
** תאורה ומצלמות
** אפקטים מיוחדים כדוגמת התוסף Video Post שמאפשר יצירת גופים זוהרים, אפקטים של חשמל וכיוצא בזה
* הבאה לרינדור
** מיפוי, טקסטורות ורינדור סופי

== ממשק התוכנה ==
ממשק התוכנה בנוי מארבעה חלונות עיקריים המייצגים היטלים למבט על, צדדי, קדמי ופרספקטיבה. נוסף על כך, קיימות שורות לחצנים בחלק העליון והצדדי של התוכנה - העליון אחראי לפקודות הבסיסיות בעוד הצדדי מאפשר גישה נוחה לתפריטי התוכנה השונים והמגוונים. בצידה התחתון של התוכנה קיימת שורת לחצנים שאחראית על האנימציה.

נוסף על ארבעת ההיטלים הרגילים ניתן לבחור בכל היטל אחר (אחורי, תחתון ומבט מצלמה אם קיימת מצלמה).

== ראו גם ==
* גרפיקה ממוחשבת
* גרפיקת תלת-ממד
* Computer-generated Imagery
* בלנדר (תוכנה)
* Autodesk Animator
* אוטוקאד

== קישורים חיצוניים ==

* 

* [http://usa.autodesk.com/adsk/servlet/index?id=5659302&siteID=123112 Autodesk.com] האתר הרשמי של החברה המפתחת
* [http://freeitsolutions.com/3ds/ 3DS MAX Tutorials]

==הערות שוליים==

קטגוריה:תוכנות תלת־ממד
קטגוריה:תוכנות אנימציה
קטגוריה:תוכנות שהושקו ב-1990
אמפיפיליות

SDS - Sodium Dodecyl Sulfate
אמפיפיליות (מיוונית: αμφις, אמפי – דו; φιλíα, פילי – אהבה, חיבה) היא תכונה ייחודית המתארת מולקולות שהן בד בבד גם הידרופוביות ("שונאות", דוחות מים) וגם הידרופיליות ("אוהבות", נמשכות למים). מולקולות בעלות התכונה אמפיפיליות נקראות אמפיפתיות (amphipathic).

== חלקי המולקולה ==
החלק ההידרופובי בנוי משרשרת אליפטית CH3(CH2)<sub>n</sub> כאשר n>4.<br />
החלק ההידרופילי יכול להיות מאחד משניים:
# לא יוני, פולארי, כגון קבוצות אתר: R-O-R או כוהלים עם קבוצות R ארוכות.
# יוני:
#* קטיוני: כגון קבוצות אמיניות RNH<sub>3</sub><sup>+</sup> <br />
#* אניוני: כגון קבוצות קרבוקסילט: COO<sup>-</sup> או סולפט: SO<sub>3</sub><sup>-</sup> <br />

== תפקיד ==
בשל האמפיפיליות מולקולות אלו משמשות בתור חומרים פעילי שטח, או בקיצור של העגה המקצועית: חפ"ש על מנת להוריד את מתח הפנים.

בנוסף תכונה זאת ניתן למצוא בפוספוליפידים היוצרות ממברנות דווקא בשל האמפיפיליות שלהן. מולקולות נוספות היוצרות ממברנות הן כולסטרול וגליקוליפיד, אך רוב הממברנות בנויות מפוספוליפידים.

==ראו גם==
*מיצלה
==קישורים חיצוניים==

קטגוריה:תכונות כימיות
חומרים פעילי שטח

חומרים פעילי שטח (ראשי תיבות: חפ"ש) היא קבוצה גדולה של חומרים, המשמשים ליצירת קולואידים (מערכות מפוזרות): מערכות בהן פאזה אחת (נוזל, מוצק או גז) מפוזרת בפאזה אחרת. שימוש נוסף ועיקרי של משפחה זו הוא הורדת מתח הפנים של נוזל. לרוב מדובר בתרכובות אורגניות אמפיפיליות, כלומר שהמולקולות שלהן בנויות מחלק הידרופובי (המכונה "זנב") וחלק הידרופילי (המכונה "ראש"). לחומרים אלו שימוש נרחב בחיי היום יום ובתעשייה.

==עקרון פעולה==
חומרים פעילי שטח יכולים לעיתים להתארגן באופן ספונטני וליצור מבנים דוגמת מיצלות וליפוזומים. יצירת מבנים אלה באופן ספונטני מתאפשרת אם קיים רווח אנרגטי משיקולים תרמודינמיים או משיקולים גאומטריים. לעיתים, ניתן לעזור למערכת על ידי חימום, בחישה או הפעלת מאמצי גזירה.
חומרים פעילי שטח מסוגלים לחצוץ בין שתי הפאזות ולהקטין בכך את מתח הפנים של הנוזל. הקטנת מתח הפנים גורמת לנוזל לאבד את צורתו ובמקרה של דטרגנטים מאפשרת ספיגה של חתיכות לכלוך שומני אל תוך הנוזל.

לדוגמה, באינטראקצית מים-אוויר למים ישנו מתח פנים של 72erg/cm², וזאת בשל קשרי המימן החזקים של המים. מתח פנים גבוה זה הוא שגורם לכך שטיפות מים מקבלות את צורתן (העובדה שהמורפולוגיה של החומר נקבעת על פי מתח פנים נכונה לא רק במים).<BR>
על מנת להוריד את מתח הפנים הזה משתמשים במולקולות פעילות שטח: בתמיסה מימית, מגיעות המולקולות לפני השטח כאשר הזנב ההידרופובי שלהן פונה כלפי חוץ ואילו החלק ההידרופילי שלהן פונה לתוך התמיסה ובכך יורד מתח הפנים בין המים לאוויר. החל משלב מסוים הוספה של מולקולות חפ"ש לא תוריד יותר את מתח הפנים שכן פני השטח מלאים ואין מקום למולקולות חפ"ש נוספות. בשלב זה ישנה שכבה אחת של מולקולות חפ"ש על פני הנוזל - monolayer.<br />
לאחר הגעה ל monolayer, אם נמשיך להוסיף מולקולות חפ"ש, המולוקולות יסתדרו בצורה של מיצלות.
הריכוז שבו מולקולות החפ"ש מתחילות ליצור מיצלות נקרא ריכוז המיצלה הקריטי (CMC (Critical Micelle Concentration. ריכוז זה משתנה כפונקציה של הממס, סוג החפ"ש והטמפרטורה.
מיצלה בממס פולרי (מים) - הקצוות ה[[הידרופיליים מסדרים את עטיפת המיצלה ופנים המיצלה מורכב מהשרשראות ההידרופוביות]].

==שימושים==
בשל תכונותיהן הייחודיות שהוזכרו לעיל חפ"ש יכולים לשמש לאחד מהתפקידים הבאים:
* דטרגנטים וסבונים
* מזון - במזון נעשה שימוש נרחב בחומרים פעילי שטח.
* חומרים מְתחלבים
* חומרי הדברה
* ייצור של ננו-חלקיקים:
:המיצלות הנוצרות ממולקולות חפ"ש הן בעלות גודל ננו-מטרי ואחיד, בזכות שתי תכונות אלה הן משמשות כתבניות לייצור חלקיקים ננומטרים. דוגמה אחת לכך היא נוזל מגנטי.

==דוגמאות לחומרים פעילי שטח נפוצים==
<gallery widths="180px" heights="180px" perrow="5">
תמונה:Laurylsulfat-Ion.svg|חפ"ש אניוני - סודיום דודציל סולפט - SDS
תמונה:Non_ionic_surfactant_brij.JPG|חפ"ש נון-יוני - פוליאוקסיל אתילן אוריל אתר - BRIJ
</gallery>

== קישורים חיצוניים ==

* 

קטגוריה:כימיה
פלומריה ריחנית

פְּלוּמֶרִיָה ריחנית או פִיטְנָה (שם מדעי: Plumeria rubra) היא עץ נוי ממשפחת ההרדופיים הנפוץ בישראל.

== מאפיינים ==
הפלומריה היא סוג בן 11 מינים שמקורו באמריקה הטרופית והסוב-טרופית<ref></ref>. הסוג מורכב ברובו ממיני עצים ושיחים נשירים. מקור הפלומריה הוא בוונצאולה, מדינות מרכז אמריקה ומקסיקו, אך היא משגשגת בכל אזור בעל אקלים טרופי. הפלומריה קרובה מבחינה בוטנית להרדוף הנחלים וכמוהו מכילה שרף חלבי רעיל ביותר. ניתן להרבות את הפלומריה הן בצורת ייחורים והן על ידי הנבטה של זרעים.

מיני הפלומריה השונים נבדלים זה מזה בצבע הפרחים ובצורת העלים. פרח הפלומריה הריחנית הוא פרח גדול בעל מרקם רך ועסיסי, צבעו לבן ובמרכז כתם צהוב גדול שמכסה גם את עלי הכותרת. יש גם זנים בהם הפרח הוא בגווני ורוד עדינים עד עזים, וגם בהם כתם צהוב. פרחי הפלומריה ריחניים ובשעות הלילה מגבירים את ריחם על מנת למשוך אליהם עשים להאבקה. לפרחי הפלומריה אין צוף ולמעשה הם מוליכים שולל את העשים שעוברים מפרח לפרח ומאביקים אותם.

הסוג פלומריה נקרא על שמו של החוקר והבוטנאי הצרפתי בן המאה השבע עשרה שארל פלומיה (Charles Plumier) אשר סייר בעולם החדש ותיעד מינים רבים של חיות וצמחים. בשפות לטיניות המין פלומריה ריחנית נקרא גם פרנג'יפני (Frangipani) על שם משפחת פרנג'יפאני - משפחת אצולה איטלקית שפיתחה בושם המופק מפרחי הצמח. בשפת הנאוואטל האצטקית שמו של הפרח הוא קאקאלוֹסוּצ'יל (נכתב: Cacaloxuchitl) שפירושו הוא "פרח העורב" והאצטקים השתמשו בו למטרות רפואיות רבות. בעברית הפלומריה הריחנית מכונה גם פִיטְנָה.

במדינות רבות ברחבי אסיה הפרח משמש כמנחה במקדשים בודהיסטים, משום שעל פי האגדה בודהה עצמו היה בגלגול קודם [https://havathaplumeria.com/product/%d7%a4%d7%9c%d7%95%d7%9e%d7%a8%d7%99%d7%94-%d7%a8%d7%99%d7%97%d7%a0%d7%99%d7%aa-%d7%a4%d7%99%d7%98%d7%a0%d7%94-%d7%9e%d7%96%d7%9f-%d7%a7%d7%99%d7%9e%d7%95-%d7%95%d7%95%d7%a8%d7%95%d7%93-%d7%9b/ עץ פלומריה].

בישראל נפוצה הפלומריה הריחנית כעץ נוי, בעיקר בערים ויישובים. ישנם זנים רבים של פלומריה ריחנית בהם הפרחים באים בצבעים שונים, רובם מתורבתים. בישראל נפוץ הזן הלבן, בו מרכז הפרח צהוב. הפלומריה הריחנית פורחת החל מסוף האביב ועד סוף הקיץ (מיוני עד נובמבר).

==תמונות==

<gallery widths="270" heights="190" mode="packed">
קובץ:Plumeria-wiki-Zachi-Evenor-001a.jpg|פלומריה ריחנית בישראל, תקריב על הפרחים
קובץ:Plumeria rubra Madagaskar 2006.jpg|פלומריה עם פרחים ורודים-צהובים
קובץ:Fleurs de Frangipanier (Île de la Réunion) (4125134278).jpg|תקריב על הפרחים
קובץ:Plumeria-tree-Tel-Aviv-ZE-MK-1.jpg|עץ פלומריה ריחנית בתל אביב, ישראל
קובץ:Plumeria--Bahai-Gardens-Akko-IZE-0031.jpg|עץ פלומריה ריחנית לבנה באל-באהג'ה, עכו, ישראל
קובץ:Starr 060922-9165 Plumeria rubra.jpg|עץ פלומריה
קובץ:Plumeria-Bahai-Gardens-Akko-IZE-0041.jpg|עץ פלומריה ריחנית ורודה באל-באהג'ה, עכו, ישראל
קובץ:Champa tree with pink flowers in Islamabad, Pakistan.jpg|עץ פלומריה בפקיסטן
</gallery>

==קישורים חיצוניים==

* נורית חרמון, [http://www.ganvnof.co.il/?CategoryID=201&ArticleID=756 שגעון של פיטנות], גן ונוף
* צחי אבנור, [http://www.flickr.com/photos/zachievenor/sets/72157634631895541/ פלומריה ריחנית בישראל], פליקר
* [https://www.youtube.com/watch?v=Yf2JG3o0BfU פלומריה ריחנית] ביוטיוב


==הערות שוליים==

קטגוריה:טקסונים שתוארו בידי קארולוס ליניאוס
קטגוריה:הרדופיים
קטגוריה:ארץ ישראל: הרדופיים
קטגוריה:צמחים רעילים
קטגוריה:מקסיקו: עצים
קטגוריה:צמחיית חצי האי יוקטן
קטגוריה:צמחים שתוארו ב-1753
פלומריה

עצי פלומריה ב[[מקדש בלאוס]]
פלומריה (שם מדעי: Plumeria) הוא סוג של עץ נוי נפוץ ממשפחת ההרדופיים בן שמונה מינים שמקורו באמריקה הטרופית והסוב-טרופית. הסוג מורכב ברובו ממיני עצים ושיחים נשירים. מקור הפלומריה הוא בוונצאולה, מדינות מרכז אמריקה ומקסיקו, אך היא משגשגת בכל אזור בעל אקלים טרופי. 
 
בארץ הצמח נקרא פיטנה, שייתכן שזהו גם שמו הערבי.

== מאפיינים ==
הפלומריה קרובה מבחינה בוטנית להרדוף הנחלים וכמוהו מכילה שרף חלבי רעיל ביותר. מיני הפלומריה השונים נבדלים זה מזה בצבע הפרחים ובצורת העלים. פרחי הפלומריה ריחניים ובשעות הלילה מגבירים את ריחם על מנת למשוך אליהם עשים להאבקה. לפרחי הפלומריה אין צוף ולמעשה הם מוליכים שולל את העשים שעוברים מפרח לפרח ומאביקים אותם. ניתן להרבות את הפלומריה הן בצורת ייחורים והן על ידי הנבטה של זרעים.

הסוג פלומריה נקרא על שמו של החוקר והבוטנאי הצרפתי בן המאה השבע עשרה שארל פלומיה אשר סייר בעולם החדש ותיעד מינים רבים של חיות וצמחים. בשפות לטיניות המין נקרא גם פרנג'יפני (Frangipani) על שם משפחת פרנג'יפאני - משפחת אצולה איטלקית שפיתחה בושם המופק מפרחי הצמח.

בשפת הנאוואטל האצטקית שמו של הפרח הוא קאקאיוחוצ'יטל שפירושו הוא "פרח העורב" והאצטקים השתמשו בו למטרות רפואיות רבות. במדינות רבות ברחבי אסיה הפרח משמש כמנחה במקדשים בודהיסטיים, משום שעל פי האגדה בודהה עצמו היה בגלגול קודם עץ פלומריה.

בארץ נפוץ המין פלומריה ריחנית, שנשתל כעץ נוי ביישובים רבים וגינות פרטיות.

<gallery>
Kudup dan bunga kemboja (Plumeria).JPG|פלומריה במלזיה.
Bunga kemboja (Plumeria) merah.JPG|פלומריה במלזיה.
Plumeria (Frangipani).jpg|פלומריה בליל, צרפת.
Fallen Plumeria.JPG|פלומריה בבנגלור, הודו.
Bunga Kemboja.jpg |פלומריה ורודה.
Plumeria White.jpg|פלומריה לבנה.
Chempakam.jpg|פלומריה לבנה.
Indian champa plumeria.jpg|פלומריה בהודו.
</gallery>

==קישורים חיצוניים==

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:הרדופיים
וינקה

וינקה (שם מדעי: Vinca) היא סוג צמח במשפחת ההרדופיים הכולל 5 מינים. המין וִינְקָה עֶשְׂבּוֹנִית (שם מדעי: Vinca herbacea) הוא היחיד שגדל בר בארץ<ref></ref>. המינים פלורה גדולה (Flora major) ופלורה קטנה (Flora minor) הם צמחי תרבות נפוצים.

== תיאור ותפוצה ==
הווינקה היא לרוב צמח עשבוני משתרע ולעיתים בן שיח ירוק עד רב שנתי ומקורה באירופה, צפון-מערב אפריקה ודרום-מערב אסיה. שני מינים, בהם הווינקה העשבונית, הם בני חלוף (החלק שמעל הקרקע מת בחורף).
גבעולי הווינקה דקים ומשתרעים באורך של מטר עד שניים ומסתעפים לשלוחות של 20 עד 70 סנטימטרים.
העלים מנוגדים, אזמליים עד ביצתיים בצורתם, שפתם תמימה, 9–1 סנטימטרים באורכם, 6–0.5 סנטימטרים ברוחבם.
הפריחה מופיעה ברוב ימות השנה, פשוטה בצורתה, ברוחב של 7–2.5 סנטימטרים. חמשת עלי הכותרת, לרוב סגולים (ולעיתים לבנים) מחוברים בבסיסם ויוצרים מעין צינור. 
המפוחית (הפרי) מכילה זוג זרעים. כאשר המפוחית בשלה היא נפתחת לאורך התפר המצוי בצד אחד לשם פליטת הזרעים. בעקבות השבחה קיימים זנים רבים של וינקה גדולה וקטנה בצבעי פריחה ועלווה שונים. 

הווינקה צומחת בתנאי שמש מלאה עד צל מלא, עמידה ביובש ובקור ואינה רגישה לעודף השקיה.
ניתן להרבות את הווינקה על ידי ייחורים המשרישים בקלות במים.

המינים וינקה גדולה ווינקה קטנה נחשבים באזורים רבים, אליהם הובאה הווינקה כצמח נוי, כעשבים שוטים וכצמח פולש. זאת בשל הצמיחה וההתפשטות המהירה החונקת לעיתים צמחי-בר מקומיים. המדובר בעיקר בחלקים מאוסטרליה, ניו זילנד ובחוף קליפורניה שבארצות הברית.
במקרים אחרים נחשבת הווינקה כאמצעי יעיל לעיכוב שריפות.

== שימושים רפואיים ==
מיני הווינקה השונים מכילים לפחות 86 אלקלואידים, לכן הם נחשבים כרעילים.
המין וינקה ורודה מגודל באופן תעשייתי, לשם הפקת התרופות וינקריסטין (Vincristin) ווינבלאסטין (Vinblastin) המשמשות לריפוי מחלות לוקמיה ומחלות סרטן אחרות. 

<gallery>
קובץ:Vinca-herbacea3.jpg|וינקה עשבונית בהונגריה
קובץ:Starr 010419-0053 Vinca major.jpg|וינקה גדולה
קובץ:Vinca minor clump.jpg|וינקה קטנה
קובץ:Vinca02.JPG|שיח וינקה ורודה
קובץ:Vinca major-minor leaves.jpg|השוואת גודלם וצורתם של עלי הוינקה הגדולה והקטנה
קובץ:וינקה ורודה 1.JPG|וינקה ורודה
</gallery>

== קישורים חיצוניים ==

* 
* [http://www.gamnon.net/AG-NewHerbal/Herbs06-Vav/Heb-Vav-Vinca.htm וינקה בגאמנון צמחים ומרפא]
* [http://flora.huji.ac.il/browse.asp?lang=he&action=browse&group=1971 וינקה באתר האוניברסיטה העברית]

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:הרדופיים
קטגוריה:צמחים רעילים
קטגוריה:צמחי נוי
רהיט

[[שולחן, סוג של רהיט]]
הגדרת המושג רהיט אינה הגדרה מדויקת. על פי רוב, רהיט הוא עצם המצוי בתוך בניין, או במקום פתוח ומעוצב (גינה, רחוב) המשמש להישענות (מושבים ומיטות), אחסון (למשל, ארונות, כונניות, שידה, שעון, כיסא) או החזקת עצמים ומשטחי עבודה בגובה הרצוי מעל פני השטח (שולחן, אצטבה). מרבית הרהיטים הם ניידים ועמידים במשך שנים רבות.

יוצאים מן הכלל:
* רהיטים מתכלים.
* רהיטים המקובעים למקומם (ספסל רחוב).
* רהיטים שיוצרו כחלק מהבניין בו הם מוצבים (כגון ארון קיר שחלק מדפנותיו הם קירות הבניין).
* חפצים ניידים המצויים בבתים ואינם נתפשים כריהוט (מקרר, תמונה ארגז).

הרהיט יכול להיבנות בעיצוב אמנותי, והרהיטים נחשבים כחלק מתחום האמנות הדקורטיבית. בנוסף לשימושם המעשי של הרהיטים, הם יכולים לשמש למטרות סימבוליות או דתיות. רהיטים ביתיים, יחד עם אבזרים כשעונים ואבזרי תאורה, משמשים ליצירת אווירה נעימה ונוחה בחלל הפנימי. ניתן לייצר ריהוט מחומרי גלם רבים, כגון עץ, מתכת, פלסטיק, ואפילו קרטון.

==רהיטים בתקופה הנאוליתית==
ריהוט היה חלק מהסביבה המעוצבת בידי האנושית בתרבויות שלא נדדו. ניתן לראות ראיות לשרידי רהיטים מהתקופה הנאוליתית ומאוחר יותר בעת העתיקה בצורה של ציורים, כמו ציורי הקיר שהתגלו בפומפיי;

מגוון רהיטי אבן ייחודיים נחשפו בכפר הנאוליתי שממוקם באורקני. האתר מתוארך ל-2500-3100 לפנה"ס ובשל המחסור בעץ שהיה באורקני, אנשי סקארה נאלצו לבנות באמצעות אבן, חומר זמין שניתן לעבד אותו בקלות ולהפוך אותו לפריטים שימושיים בתוך הבית. כל בית הראה רמה גבוהה של תחכום והיה מצויד במגוון נרחב של רהיטי אבן, החל מארונות, שידות ומיטות למדפים, מושבי אבן ועוד. שידת אבן נחשבה כחשובה ביותר כפי שבאופן סמלי פנתה לעבר הכניסה בכל בית, ולכן זה היה הפריט הראשון שאתה רואה כאשר אתה נכנס, מספר יצירות אמנות דקורטיביות כגון מספר כדורים חצובים באבן נאוליתית נמצאו גם באתר.

==העולם הקלאסי==
ריהוט עתיק נמצא כבר בטומולוס מה-8 לפנה"ס, טורקיה. פריטים שנמצאו במקום כוללים שולחנות אוכל משובצים. ישנם גם יצירות ששרדו מהארמון האשורי מהמאה ה-8 או ה-9 לפנה"ס. השטיח העתיק ביותר ששרד, הוא שטיח פאזיריק מהמאה ה-3 לפנה"ס שהתגלה בקבר קפוא בסיביר. רהיטים עתיקים ששוחזרו ממצרים כוללים מיטות מוזהבות, כיסאות מקבר קווין, ודוגמאות רבות כגון תיבות, מיטות וכיסאות מ-2550 לפני הספירה.

==ראו גם==
* ריהוט נגיש

==לקריאה נוספת==
*פיל, צ'רלוט ופיטר, ספר אומנות דקורטיבית, תרגום: בון, 2000.
*פלמינג, ג'ון והיי הונוור, יון של אומנות דקורטיבית. ניו יורק: הרפר ורוו, 1977.

==קישורים חיצוניים==

* 
* [https://terms.hebrew-academy.org.il/Millonim/ShowMillon?KodMillon=22 מילון למונחי רהיטים] (1914), באתר האקדמיה ללשון העברית
* 
* 
* עיונה - [https://ayuna.co.il/ סיפור פשוט בעץ]

*
קטגוריה:עיצוב פנים
קטגוריה:מילים יחידאיות בתנ"ך
ג'איפור

ג'איפור (בהינדית: जयपुर, באורדו: جے پور) היא בירת מדינת ראג'סטאן שבצפון־מערב הודו. העיר ידועה בכינויה "העיר הוורודה".

ב-2019 העיר הוכרזה כאתר מורשת עולמית של אונסק"ו בשל האדריכלות שבה. בנוסף העיר כוללת שני אתרי מורשת עולמית נוספים: מכלול המבנים האסטרונומיים ג'נטאר מנטאר ומצודת אמר, חלק מאתר המורשת העולמית מצודות הגבעות של ראג'סטאן.

חזית [[ארמון הרוחות (Hawa Mahal) בג'איפור]]

==היסטוריה==
העיר תוכננה ונוסדה ב-1727 כעיר מוקפת חומה על ידי המהראג'ה ג'אי סינג השני (1699 - 1744) שבירת ממלכתו עד אותה שנה הייתה עיר המבצר אמבר הסמוכה. העברת עיר הבירה התאפשרה היות שהאימפריה המוגלית נחלשה, עקב כך פחתה הסכנה להתקפת פתע על העיר ותושביה. להבדיל מאמבר ההררית, ג'איפור נבנתה במישור, על קרקעית אגם יבש, ולכן היה קל לתכננה על פי עקרונות תכנון הערים שהיו נהוגים באותה תקופה. גם כיום ניתן לראות בבירור את הרבעים השונים של העיר העתיקה מופרדים על ידי שדרות רחבות.

בשנת 1875 הורה הראג'ה, ששלט על העיר, על צביעת בתי העיר בצבע ורוד כהה, המסמל הכנסת אורחים, כהכנה לביקורו של הנסיך אלפרד מוויילס (שהפך להיות המלך אדוארד השביעי). מסורת זאת של צביעת בתי החלק העתיק של העיר שבתוך החומות נמשכת עד היום.

מאז היציאה מתחום חומות העיר העתיקה התרחבה העיר ברחבי המישור, וכיום היא עיר רחבת ממדים בה חיים כ-3.3 מיליון תושבים. חומות העיר עדיין קיימות ברובן וכן שבעת השערים המקוריים, אם כי מקצתם הורחבו למעבר משאיות.

==מוקדי עניין==
בעיר נמצאים מספר מוקדי עניין המרוכזים ברובם בעיר העתיקה מוקפת החומה. אִיסוָוארִי מִינָאר סוָוארגָה סָאל - "הצריח המתנשא לשמיים". הָאוָוה מָאהָאל - "ארמון הרוחות", חזית ארמון (ללא ארמון מאחריה) דרכה יכלו נשות המלוכה לצפות בעיר ובתושביה. הסיטי פאלאס - "הארמון המלכותי", שבו עדיין מתגורר הראג'ה הנוכחי ובו מוזיאון תרבות ונשק ומוזיאון טקסטיל בו מוצגים בגדי מלכי העיר. מצפה הכוכבים גָ'נטָאר מָנְטָאר שנבנה על ידי המהראג'ה ג'אי סינג השני בין השנים 1727–1734 והוא כיום אתר מורשת עולמית. המוזיאון המרכזי "אלברט הול" (Albert Hall Museum) שהוא העתיק ביותר במדינת ראג'סטאן ומשמש גם כמוזיאון הרשמי שלה. וכן מקדשי דת ושווקים צבעוניים רבים.

בג'איפור נמצא גם אולם קולנוע הגדול בהודו, לדברי לשכת התיירות המקומית זהו אולם הקולנוע הגדול בעולם, "ראג' מנדיר" (המקדש המלכותי) המכיל 1,237 מקומות.

בקרבת העיר נמצא ארמון ראני סיסודיה.

בשנת 2012 הסתיימה בנייה של פארק הסחר העולמי בג'איפור.

== ערים תאומות ==

* 
* 

==קישורים חיצוניים==

* 
* [https://whc.unesco.org/en/list/1605 העיר ג'איפור, ראג'סטאן] באתר אונסק"ו 
* 
* 
* 

==הערות שוליים==

קטגוריה:ערים קדושות
קטגוריה:ראג'סטאן: ערים
קטגוריה:המדינות והטריטוריות של הודו: ערי בירה
קטגוריה:ורוד
קטגוריה:יישובים שהוקמו ב-1727
יידוי פטיש

יידוי פטיש בתחרות ב[[סקוטלנד]]
[[ג'ון פלנגן מארצות הברית האלוף האולימפי ביידוי פטיש אולימפיאדת לונדון (1908), פעם שלישית ברציפות.]]
יידוי פטיש הוא ענף ספורט אולימפי, אחד ממקצועות הזריקה שבמסגרת ענף האתלטיקה. בתחרות יידוי פטיש זורקים המתחרים כדור ברזל המחובר לתיל שבקצהו ידית, המכונים "פטיש". המנצח הוא הזורק למרחק הרב ביותר. שם הענף נובע מתחרויות מוקדמות יותר בהיסטוריה, במהלכן נזרק פטיש של ממש.
יידוי פטיש
תחרויות יידוי פטיש נערכו לראשונה באולימפיאדת פריז (1900). האלוף האולימפי הראשון היה ג'ון פלנגן מארצות הברית, שניצח גם בשתי האולימפיאדות הבאות, והיה היחידי בהיסטוריה של המשחקים האולימפיים שזכה 3 פעמים. התאחדות האתלטיקה הבינלאומית אישרה תחרויות לנשים בענף זה רק בשנת 1995, וההופעה הראשונה של הנשים הייתה באולימפיאדת סידני שנערכה בשנת 2000.

יש הבדל בין משקל הפטיש בתחרות הגברים למשקל הפטיש בתחרות הנשים: משקל פטיש הגברים הוא 7.257 ק"ג, ושל הנשים 4 ק"ג.

== שיאים ==
===שיא עולם===
* אניטה ולודרצ'יק (), מחזיקה בשיא העולם ביידוי פטיש לנשים בתוצאה של 82.98 מטר ונקבע ב-28 באוגוסט 2016 בוורשה.
* יורי סדיך (), מחזיק בשיא העולם ביידוי פטיש לגברים בתוצאה של 86.74 מטר ונקבע ב-30 באוגוסט 1986 בשטוטגרט.
===שיא אולימפי===
* אניטה ולודרצ'יק (), מחזיקה בשיא האולימפי ביידוי פטיש לנשים בתוצאה של 82.29 מטר, שיא שנקבע ב-15 באוגוסט 2016 במהלך אולימפיאדת ריו דה ז'ניירו
* סרגיי ליטבינוב (), מחזיק בשיא האולימפי ביידוי פטיש לגברים בתוצאה של 84.80 מטר ונקבע באולימפיאדת סיאול (1988)
===שיא ישראל===
*יבגניה זבולוטני, מחזיקה בשיא ישראל ביידוי פטיש לנשים, 60.60 מטר, נקבע בשנת 2016.
* איגור גילר, מחזיק בשיא ישראל ביידוי פטיש לגברים, 65.70 מטר, נקבע בשנת 1995.

== עשר מיידות הפטיש הטובות בעולם בכל הזמנים ==
מעודכן ליוני 2023
{| class="wikitable"
|-
! דירוג !! ספורטאית !! תוצאת שיא !! מקום ושנה
|-
| 1 || אניטה ולודרצ'יק || 82.98 מטר || ורשה, 2016
|-
| 2|| דיאנה פרייס ||80.31 מטר || יוג'ין, 2021
|-
| 3 || ברוק אנדרסן || 80.17 מטר || טוסון, 2023
|-
| 4 || בטי היידלר || 79.42 מטר || האלה, 2011
|-
| 5 || טטיאנה ליסנקו || 78.51 מטר || צ'בוקסרי, 2012
|-
| 6 || גוון ברי || 77.78 מטר || חוז'וב, 2018
|-
| 7 || ז'אנג וונג || 77.68 מטר || צ'נגדו, 2014
|-
| 8 || ז'אנג וונשיו || 77.33 מטר || אינצ'ון, 2014
|-
| 8 || אוקסנה מיאנקובה || 77.32 מטר || מינסק, 2008
|-
| 10 || גולפיה חנאפייבה || 77.26 מטר || טולה, 2006
|}

== עשרת מיידי הפטיש הטובים בעולם בכל הזמנים ==
מעודכן לאוגוסט 2024
{| class="wikitable"
|-
! דירוג !! ספורטאי !! תוצאת שיא !! מקום ושנה
|-
| 1 || יורי סדיך || 86.74 מטר || שטוטגרט, 1986
|-
| 2 || סרגיי ליטבינוב || 86.04 מטר || דרזדן, 1986
|-
| 3 || ואדים דוויאטקובסקי || 84.90 מטר || מינסק, 2005
|-
| 4 || קוז'י מורופושי || 84.86 מטר || פראג, 2003
|-
| 5 || איגור אסטפקוביץ' || 84.62 מטר || סביליה, 1992
|-
| 6 || איוואן ציחאן || 86.73 מטר || ברסט, 2005
|-
| 7 || איגור ניקולין || 84.48 מטר || לוזאן, 1990
|-
| 8 || יורי טאם || 84.40 מטר || באנסקה ביסטריצה, 1984
|-
| 9 || אית'ן קצברג || 84.38 מטר || ניירובי, 2024
|-
| 10 || אדריאן אנוש || 84.19 מטר || סומבטהי, 2003
|}

== האלופות והאלופים האולימפיים ביידוי פטיש ==

== האלופות והאלופים העולמיים ביידוי פטיש ==

==קישורים חיצוניים==

* 

== הערות שוליים ==

קטגוריה:אתלטיקה: מקצועות שדה
קטגוריה:ספורט אולימפי
קופשטיין

קופשטיין (בגרמנית: Kufstein) היא עיר במדינת טירול אשר באוסטריה, ומרכז המחוז הקרוי על שמה. קופשטיין שוכנת בעמק נהר האין ובסמוך למעבר הגבול למדינת בוואריה שבגרמניה.

== גאוגרפיה ==
העיר מתפרשת על שתי גדות נהר האין. במערבה נמצאים ההרים מאיסטאלר וההאוסברג-פנדלינג, בצפונה הר תיר, הקאייזרגבירגה והשטאטברג ממזרחה ויער קופשטיינר בדרום. העיר ממוקמת בגובה של כ-500 מטרים מעל גובה פני הים, בקרבת היציאה מעמקי נהר האין האלפיים של אוסטריה ורק קילומטרים ספורים מפסגות האלפים של בוואריה.

באזור העירוני של קופשטיין נמצאת גם קאייזרטאל, העיירה האחרונה שנותרה באוסטריה ללא קשר לאזור עירוני המפקח עליה באופן כלשהו.

בתוך העיר זורמים כמה נחלים ומתחברים אל הזרם המרכזי של נהר האין. השניים הגדולים שמבין הנחלים נקראים וייסאכה וקאייזרבאך, כאשר השני מהווה את הגבול הצפוני של העיר. נחלים נוספים הם המיטרנדורפר, והקין מימין לאין, והקרויצבאך, מורסבאך ורוכן משמאלו. במרכז העיר נמצאים גם מספר הרים קטנים, ובכללם הצלרברג, פסטונגסברג, הלדנהיגל (הנקרא גם הר קאלבארין), לאוסבול וקינקפארק. בצידה השמאלי של העיר נמצאים מספר אגמים אם כי בעבר נמנו באזור מספר רב יותר של אגמים ובריכות טבעיות.

== אוכלוסייה ==
בקופשטיין מתגוררים כיום כ-17,000 אנשים. מספר התושבים גדל ב-14% אחוזים בין השנים 1991–2001 ובשנים 2002–2003 בשני אחוזים. בכרך, הכולל את העיר ויישובים סמוכים, מתגוררים כ-45,000 אנשים.

לפי נתונים לשנת 2001, 69.9% מתושבי קופשטיין הם קתולים, 8.9% איסלאמיים ו4.6% אוחזים באמונה פרוטסטנטית. 47.2% מהתושבים הם גברים, 52.8% הם נשים. 86.2% בעלי אזרחות אוסטרית ו-13.7% בעלי אזרחות זרה כלשהי. 17.7% מהתושבים הם ילדים מתחת לגיל 15, ו-16.9% הם מבוגרים מעל גיל 60.

בקופשטיין ישנם מיעוטים דוברי דיאלקט בווארי מערבי.

==ערים תאומות==
לקופשטיין יש 3 ערים תאומות:
* 
* 
* 

==קישורים חיצוניים==

* 
* 

קטגוריה:טירול: ערים
מלון אשל השומרון

מלון אשל השומרון הוא בית מלון, השוכן בצומת אריאל שבשומרון. זהו בית המלון היחיד בשומרון המופעל על ידי צוות ישראלי. במלון כ-94 חדרי אירוח וארבע סוויטות, וכן בריכת שחייה, גן ואולמות כנסים. שירות ייחודי שמציע מלון "אשל השומרון" הוא מטווח וחנות לנשק ותחמושת. את המלון תכננו האדריכלים טומס לייטרסדורף ודודי גלוסקין.

יזמי המלון והבעלים הם בני הזוג טובה ומנחם גלבוע מאריאל. עד היום פעילים הבעלים בניהול המלון יחד עם טוביה גלברד.

== היסטוריה ==
המלון נחנך בשנת 1991, אך עקב פריצת האינתיפאדה הראשונה נרתעו ישראלים רבים מלהתארח במלון והוא עמד על סף סגירה. עם דעיכת האינתיפאדה הראשונה החל המלון להתאושש, והפך פופולרי בקרב בני הציונות הדתית וכן בקרב נוצרים פרו-ישראלים.

בחודש מרץ 2002 אירע פיגוע התאבדות בלובי המלון, ובו נפצעו 14 אנשים. לאחר הפיגוע עבר המלון שיפוץ נרחב. ב-27 באוקטובר 2002 מחבל פלסטיני ביצע פיגוע התאבדות בתחנת דלק הסמוכה למלון, אשר גרם למותם של שלושה חיילי צה"ל.

בפיגוע במלון במרץ 2002 נפצעה טובה גלבוע ובפיגוע בתחנת הדלק באוקטובר 2002 נפצע קשה מנחם גלבוע. בפיגוע ביצע מנחם גלבוע פעולת גבורה וסייע בניטרול המחבל ובכך מנע מותם של חיילים רבים. על מעשה גבורה זה קיבל האזרח גלבוע אות הוקרה מיוחד מאלוף פיקוד המרכז.

במרץ 2007 עתר המלון לבג"ץ בדרישה לנתקו מאריאל ולהעניק לו מעמד של רובע אוטונומי, בנימוק שאינו זוכה להסדרי ביטחון נאותים, ואינו מקבל מהעירייה פתרונות בתחום המוניציפלי. עתירת הבג"ץ נמחקה בהסכמה. במקביל הוגשה תביעת נזיקין נגד העירייה בה היא נדרשת לשלם הוצאות עבור פעולות שהייתה אמורה לבצע על פי חוק ולא ביצעה.

אשל השומרון משמש כיום בעיקר כמרכז אירוח לאנשי אקדמיה ואינטלקטואלים מהימין. המלון הוא מרכז הכנסים של מועצת יש"ע ושל מכונים המזוהים עם הימין, דוגמת מרכז שלם. כמו כן נערכות במלון שבתות אירוח וסמינרים, הן פרטיים והן ציבוריים. זוגות צעירים רבים מהתנחלויות ובני הציונות הדתית עורכים את חופותיהם במלון, סביב הבריכה. המלון פופולרי גם בקרב קבוצות תיירים נוצריות פרו ישראליות, המזוהות ברובן עם האוונגליזם, בעיקר מארצות הברית ובמידה פחותה גם מסקנדינביה וממדינות בנלוקס, המבקרות בשומרון.

במאי 2017 החליטה הנהלת המלון לעבור להשגחת כשרות פרטית במקום השגחת הכשרות של הרבנות. משמעות ההחלטה היא שהמלון אינו יכול לפרסם עצמו ככשר משום שעל פי החוק, ופסיקת בג"ץ בעניין, יכולה רק כשרות מטעם הרבנות להציג עסק ככשר.

==קישורים חיצוניים==

* 

== הערות שוליים ==

קטגוריה:אריאל: מבנים
אשל השומרון
קטגוריה:צומת אריאל
די-קיור

די-קיור - ריפוי סוכרת בישראל היא עמותה רשומה המהווה ארגון גג לחקר מחלת הסוכרת בישראל.

די-קיור נוסדה בשנת 2004 על ידי פרופ' איתמר רז ומר בועז משעולי, מתוך מטרה להוביל את המחקר למציאת תרופה לסוכרת ולסיבוכים הנגרמים ממנה. לעמותה מספר שותפים לדרך, כאשר השותפה המרכזית היא קרן ראסל ברי (Russell Berrie Foundation). בבסיס הקמת העמותה עמדה התחושה כי קיים חסר בגופי מחקר סוכרת המתמקדים בריפוי (Cure), לעומת הדגש הקיים במרבית המוסדות על טיפול (Care).

על פי העמותה, לישראל יתרונות יחסיים המאפשרים לה התמחות בחקר ריפוי הסוכרת, ובהם: מספר רב של מדענים ומוסדות ברמה גבוהה, המתמקדים בחקר הסוכרת; תעשיית ביוטכנולוגיה פורחת; עלות מחקר נמוכה יחסית הנובעת מרמת שכר נמוכה מאשר במדינות מפותחות אחרות; וכן קרבה גאוגרפית בין המוסדות, המאפשרת שיתוף פעולה יעיל.

== פעולות העמותה ==
העמותה פועלת לשיתוף מדענים ומוסדות מחקר בישראל בחקר המחלה, במטרה להגדיל את קצב המחקר ואת ערכו המוסף. היא יוזמת שיתופי פעולה רב-תחומיים בחקר המחלה, בארץ ובעולם, ומקיימת כנסים בינלאומיים, מפגשים וסדנאות. כן היא תומכת במחקרים רלוונטיים לנושא בכל המוסדות האקדמיים בישראל, ומשתפת פעולה עם תעשיות היי-טק בישראל למציאת פתרונות חדשניים.
 
יוזמות נוספות של העמותה הן הקמת מרכזים לחקר הסוכרת וליישומו הראשוני בטיפול בחולים, כגון מרכז מחקר והשתלת תאי בטא, הקמת מרכז תזונה, ייזום תוכנית למניעת גורמי סיכון לסוכרת, ושיתופי פעולה עם גורמים המוכרים כמובילים בעולם בתחום הסוכרת.

== תחומי המחקר ==
המחקרים הנתמכים על ידי העמותה מתחלקים ל-4 תחומים: 
*גנטיקה ואפידמיולוגיה 
*תאי בטא 
*מניעת סוכרת 
*סיבוכי סוכרת ותנגודת לאינסולין

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: ארגוני בריאות ורפואה
קטגוריה:סוכרת
קטגוריה:ישראל: עמותות
אברהם חפוטא

227x227 פיקסלים
הרב אברהם חפוטא (נולד בה'תרצ"ד, 1934) הוא ראש כולל "מדרש רמב"ם" בפתח תקווה ובעבר ראש ישיבת הרמב"ם ובית יוסף בתל אביב. חיבר ספרים רבים.

== ביוגרפיה ==
נולד במרקש שבמרוקו לרב יאיר חפוטא, אז ראש השוחטים במרקש וסופר בית הדין של רב העיר משה זריהן ולימים רבה של באר יעקב, בן לשושלת רבנים.

בגיל 14 נלקח על ידי הרב אברהם קלמנוביץ, יחד עם נערים מצטיינים נוספים, ללמוד בישיבת מיר שבארצות הברית. בכניסתו לישיבה נבחן על חמישים דפי גמרא מילה במילה. לאחר זמן קצר עבר לישראל ולמד בישיבת פוניבז'. לאחר מכן למד תקופה קצרה בישיבת פורת יוסף, שם הוסמך לרבנות על ידי הרב עזרא עטייה. בהמשך עבר לישיבת באר יעקב, שם למד חמש שנים, עד שנתבקש לשמש כראש ישיבת הרמב"ם על פי עצת החזון איש. בעת לימודיו בבאר יעקב זכה בפרס משרד הדתות לבני ישיבות מצטיינים לשנת ה'תשי"ג.

הרב חפוטא כיהן כעשרים ושמונה שנה כראש ישיבת הרמב"ם ובית יוסף בתל אביב. בשנות ה-80 הקים את בית המדרש "מדרש הרמב"ם" בפתח תקווה. 

פרסם קרוב למאה ספרים בכל תחומי התורה.

==משפחתו==
הרב חפוטא נשוי לאביבה, בתו של שמעון הכהן, מישיבת המקובלים בית אל.
*בנו הרב שלמה (נפטר בתש"פ) היה ר"מ בישיבת שבות יעקב, שבראשה עומד חתנו הרב יצחק מניר.
*בנו הרב משה יעקב הוא רב קהילת דעת תורה בקליפורניה ומחבר ספר שו"ת "שפתי דעת".
*בתו חגית נשואה לרב משה פינטו, ראש ישיבת פאר משה בפתח תקווה ורב שכונות צפון פתח תקווה.
*בתו אורה נשואה לרב יצחק מניר ראש ישיבת שבות יעקב בירושלים.
*בתו צביה נשואה לרב אברהם שטרית רב שכונה בפתח תקווה ור"מ בכולל מדרש רמב"ם.

== ספריו ==
*ראשית ההשלמה - פירוש מקיף על ספר ההשלמה על 17 מסכתות (12 כרכים). על סדרה זו זכה בפרס הרב טולידאנו לספרות תורנית לשנת תשל"ט.
*מערכי לב - של תורות ושיעורים על המסכתות מסדר מועד נשים נזיקין הנלמדות בישיבות (10 כרכים).
*מענה לשון - שו"ת בהלכה (7 כרכים)
*יאיר שמשי - על משלי וקהלת (2 כרכים)
*ראש אמנה - על שמונה פרקים לרמב"ם
*ראשית דעת - ספרי הגות ומוסר (5 כרכים)
*באר אברהם - על התורה
*לאבות ובנים - על הגדה של פסח
*שמע אברהם - על ספר המצוות לרמב"ם
*ביכורי אברהם - על המרדכי לברכות. בראשית הספר צירף מאמר בשם "סנסן ליאיר" על אביו.
*הבוחר בשמיטה - על הלכות שמיטה
*שיחתן של אבות ותורתן של בנים - על פרקי אבות
*אברהם יגל - על הספר "יגל יעקב" לרבי יעקב אבוחצירא
*פירוש על חלק שלישי של הספר אעירה שחר - השלמה לפירוש רבי חיים רפאל שושנה
*פירוש על האזהרות לשבועות
*אשל אברהם בשפת הדיבור על נביאים וכתובים (20 כרכים)
*אשל אברהם על ספר הכוזרי
*אשל אברהם על מסכת דרך ארץ זוטא
*אשל אברהם על מסכת ברכות
*סידור תפילה. "[http://www.otzar.org/wotzar/book.aspx?63933 אשל אברהם]"

===ההדרות ספרים===
לבד מכתיבת ספרים עסק גם בההדרת ספרים:
*נבחר מכסף - כולל הערות מזקנו רבי יאשיהו פינטו
*עיני אברהם לרבי אברהם צפיג
*גדולת מרדכי לרבי מרדכי קורקוס ממראקש

==קישורים חיצוניים==

* 
* 

== הערות שוליים ==

קטגוריה:פתח תקווה: רבנים
קטגוריה:ראשי ישיבה ספרדיים
קטגוריה:ראשי כולל אברכים ישראלים
קטגוריה:רבנים חרדים ישראלים
קטגוריה:תנועת התשובה: פעילים
קטגוריה:בוגרי ישיבת באר יעקב
קטגוריה:מהדירי ספרות תורנית
קטגוריה:מחברי ספרי שו"ת ישראלים
קטגוריה:פרשני הגדה של פסח
קטגוריה:פרשני התפילה
קטגוריה:פרשני מקרא בעת החדשה
קטגוריה:זוכי פרס הרב טולידאנו
קטגוריה:פרשני התלמוד
קטגוריה:ישראלים שנולדו ב-1934
סורת אל-קארעה

סורת אל-קארִעה
סורת אל-קארִעה (בערבית: سورة القارعة) היא סורה מספר 101 בקוראן. סורה קצרה זו מונה אחד עשר פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְּריל (جبريل) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-קריש ולפני סורת אל-קיאמה.

כבסורות אחרות מציגה סורה זו מושג, אל-קארִעה (ההולמת), ושואלת מה פשרו ("הידעתָ מהי ההולמת?"). התשובה מובאת בהמשך הסורה, בה מתברר כי ההולמת הוא אחד מכינוייה של שעת הדין. ביום זה, ממשיכה הסורה "יפוצו האנשים כפרפרים לכל עבר, וההרים יהיו כצמר המנופץ." כלומר הן הסדר האנושי והן זה הקוסמולוגי יאבדו, שכן בקוראן הרים הם העמודים המפרידים בין גן העדן לארץ. הסורה ממשיכה ומציגה מאזן של שכר ועונש: מי שכף מאזניו תהייה כבדה, כלומר עמוסה במעשים טובים, יזכה ל"חיי נועם", ואילו מי שאין באמתחתו מעשים טובים רבים - יאבד. האבדון מתואר כגורל ב"בור השחת" שהוא "אש משתוללת", אשר בתרגום אחר יכול להיות מובן כ"אמו תהיה שכולה."

==קישורים חיצוניים==

== הערות שוליים ==

קארעה
המכונה של הגרוב

המכונה של הגרוב הוא אלבום הבכורה של להקת הדג נחש. האלבום יצא בשנת 2000, לאחר התגבשות הרכב הלהקה ולאחר סדרה של הופעות.
== הפקה ==
"המכונה של הגרוב" נחשב גם לאחר האלבומים הנוספים שהוציאה הלהקה לאבן דרך מרכזית וחשובה בעיצוב דרכה של הלהקה ובהצלחתה. השירים באלבום מציגים אמירות בוטות לעיתים על אלימות ומין ("אף אחד"), עבריינות ("עבריין","קוסאמאמק"), פוליטיקה ("שלום סלאם פיס","ג'רוזלם") ועוד. השירים אף מתאפיינים באמירה ישירה, כנה השואפת לבטא את תחושות הסביבה שלעיתים אינן נאמרות בפומבי.

השיר הראשון באלבום, "לא מוותר", מציג היטב אחת הבעיות של יוצרי מוזיקה בישראל. השיר מתאר את הרצון ליצור ולהתקבל באהדה ובהצלחה אצל הקהל הרחב, יחד עם ההתמודדות עם תעשיית המוזיקה השואפת קודם כל לרווחים והצלחה עסקית. השיר רומז על תרומתו של בית ההפקות "לבנטיני" להצלחתה של "הדג נחש" אל מול חברות אחרות שלא האמינו במוזיקה שיוצרת הלהקה.
השיר "אף אחד" מצטט (בתרגום לעברית) בפזמון שלו את שירו של פיט סיגר "If I Had a Hammer".

האלבום יצא בהוצאה מחודשת על תקליט ויניל ביולי 2023.

== רשימת רצועות ==

==קישורים חיצוניים==

קטגוריה:אלבומי בכורה מ-2000
קטגוריה:אלבומי הדג נחש
קטגוריה:אלבומי חברת הד ארצי
קטגוריה:אלבומי היפ הופ ישראליים
קתרינה לסקאניץ'

קתרינה לסקאניץ (באנגלית: Katrina Leskanich; נולדה ב-10 באפריל 1960) היא זמרת ומוזיקאית אמריקנית-בריטית, שהתפרסמה כסולנית להקת הפופ-רוק "קתרינה והגלים".

==ביוגרפיה==
לסקאניץ' נולדה בטופיקה, בירת קנזס, ארצות הברית, למשפחה בעלת רקע צבאי, אשר היגרה לבריטניה בשנת 1976. מאז ועד היום מתגוררת לסקאניץ' בבריטניה.

===קריירה מוזיקלית===
לסקאניץ' צורפה ללהקת הפופ-סול, "'Mama's Cookin", בשנת 1979, על ידי המתופף אלכס קופר, כשהייתה בת 19 בלבד. הלהקה שינתה את שמה ל"הגלים" שנתיים אחר כך, ובהמשך ל"קתרינה והגלים", זאת לאחר שקתרינה הפכה להיות הזמרת הראשית בלהקה ולדמות הדומיננטית בה. הפריצה של "קתרינה הגלים" הגיעה בשנת 1985 עם להיט הקיץ "Walking On Sunshine", אולם בהמשך דעכה הפופולריות של הלהקה, אך בשנת 1997 עשתה קאמבק כשזכתה במקום הראשון באירוויזיון 1997 עם השיר "Love Shine a Light". אולם הלהקה לא הצליחה לרכב על גל ההצלחה של הזכייה באירוויזיון, דבר שהוביל לפרישתה של לסקאניץ' ממנה, שהביאה לסוף דרכה של "קתרינה והגלים".

לאחר פרישתה מן הלהקה יצאה לסקאניץ' לקריירת סולו. תחילה כדי ג'יי בתחנת הרדיו הבריטית הממלכתית "BBC Radio 2". ב־2001 שיחקה בתפקיד הראשי במחזמר "Leader of the Pack". בשנת 2005 הוציאה אלבום סולו ראשון מאז עזבה את הלהקה, הנקרא "Katrina Leskanich", ממנו יצא הסינגל "They Don't Know", גרסת כיסוי לשירה של קירסטי מק'קול.

שנת 2005 הייתה מבחינתה של לסקאניץ' בסימן אירוויזיון: היא השתתפה במלודיפסטיבלן עם השיר "As If Tomorrow Will Never Come", יחד עם להקה חדשה שהקימה, אולם הודחה מן התחרות בשלב חצי הגמר. היא הייתה גם המנחה באירוע "שיר היובל באירוויזיון", שהתקיים ב־22 באוקטובר, לצד הזמר הלטבי רנארס קאופרס (נציג לטביה באירוויזיון 2000).

==קישורים חיצוניים==

* 

קטגוריה:זמרות אמריקאיות
קטגוריה:זמרים אמריקאים
קטגוריה:זמרות בריטיות
קטגוריה:זמרים בריטים
קטגוריה:זוכי האירוויזיון: הממלכה המאוחדת
קטגוריה:זוכי האירוויזיון
קטגוריה:משתתפי אירוויזיון 1997
קטגוריה:משתתפי מלודיפסטיבלן 2005
קטגוריה:אמריקאים ממוצא קרואטי
קטגוריה:נציגי הממלכה המאוחדת באירוויזיון
קטגוריה:מהגרות מארצות הברית לממלכה המאוחדת
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
פנקו (צ'ילה)

פנקו (בספרדית: Penco) היא עיר צ'יליאנית בפרובינציה של קונספסיון, מחוז ביוביו השמיני (Región del Biobío). משמעות השם בשפת המפודונג היא "מימי פאומו" (Peumo).
== היסטוריה ==
במהלך התקופה הקולוניאלית בהיסטוריה הצ'יליאנית שכנה העיר קונספסיון במיקומה הנוכחי של פנקו, על שפת האוקיינוס השקט. 

בשנת 1687 הקים מושל צ'ילה חוסה דה גרו (Garró) את מבצר פלנצ'אדה (Fuerte la Planchada) על מנת להגן על העיר ונמלה. המבצר עמד בהתקפות שודדי ים אחדות בין השנים 1694 ו-1720. במהלך מלחמת העצמאות של צ'ילה שימש המבצר כבית כלא לתומכי העצמאות, ביניהם היה רמון פריירה (Ramón Freire).

במרוצת המאות ה-16 וה-18 הוחרבה העיר מספר פעמים בעקבות מספר רעידות אדמה וגלי צונאמי שעלו מן הים בעקבותיהן. לאחר רעידת האדמה וגל הצונאמי של שנת 1751 החליטו השלטונות הקולוניאלים על העברת העיר קונספסיון למיקומה הנוכחי בעמק המוצ'ה (Valle de la Mocha) על גדת נהר הביוביו. בו בעת נאסר על התיישבות במקום, ורק לאחר הסרתו בשנת 1840 הוקמה העיר פנקו הנוכחי.

העיר הנוכחית הוקמה בשנת 1842 כתוצאה מהגירה של כפריים בחפשם עבודה ותנאי מחיה משופרים, שכן באותה התקופה שפעה פנקו בדגה ומשאבים ימיים אחרים. כיום ניתן להבחין בפנקו בשני מרכזים נבדלים: פנקו עצמה ומרכז נוסף, קטן ממנה, הממוקם צפונית לה בקרבת הנמל ומפעל הזכוכית ושמו לירקן (Lirquén).

תושבי העיר פנקו נקראים "פנקונס" (pencones), ואילו תושבי העיר קונספסיון מכונים "פנקיסטאס" (penquistas), על שם מקורה ההיסטורי של העיר.

== קישורים חיצוניים ==

* 
* [http://www.sinim.gov.cl/ReportNac2003.asp?comuna=08107 דף הקומונה של פנקו] 

קטגוריה:צ'ילה: ערים
קטגוריה:צ'ילה: ערי חוף
קטגוריה:צ'ילה: ערי נמל
קטגוריה:מחוז ביוביו
קטגוריה:יישובים שהוקמו במאה ה-16
אנבת' גיש

אנבת' גיש (באנגלית: Annabeth Gish; נולדה ב-13 במרץ 1971) היא שחקנית טלוויזיה וקולנוע אמריקאית.

==ביוגרפיה==
נולדה בשם אן אליזבת גיש (Anne Elizabeth Gish) באלבקרקי, ניו מקסיקו שבארצות הברית, לג'ודי ורוברט גיש. בהיותה בת שנתיים עברה משפחתה לסיידר פולס, איווה, שם גדלה עם אחיה. אביה עבד כמרצה לאנגלית באוניברסיטת צפון איווה ואימה עבדה כמורה בבית ספר יסודי. גיש למדה בבית הספר התיכון של אוניברסיטת צפון איווה ולאחר מכן למדה באוניברסיטת דיוק לימודי קולנוע.

==קריירה==
בשנת 1986 שיחקה גיש בסרטה הראשון - קומדיית הנעורים "במלכודת העתיד" ("Desert Bloom"). בעקבות השתתפותה בסרט מיסטיק פיצה בשנת 1988, זכתה להכרה והחלה לפתח את הקריירה הקולנועית והטלוויזיונית שלה. ב-1995 שיחקה בקומדיה השחורה "ארוחת הערב האחרונה" בכיכובה של קמרון דיאז. ב-1996 שיחקה בדרמה הרומנטית "בחורות יפות" בכיכובה של אומה תורמן. ב-1999 שיחקה במותחן "סיכון כפול". בשנת 2001 החלה גיש להשתתף בסדרה תיקים באפילה, ועם עזיבתו של דייוויד דוכובני את הסדרה הפכה לאחת מגיבורי הסדרה. בשנת 2003 השתתפה גיש בפרק של הסדרה "הבית הלבן" בתפקיד אליזבת ברטלט ווסטין, בתו של נשיא ארצות הברית בסדרה.

בשנת 2006 השתתפה גיש בסרט "The Celestine Prophecy" וכן בסדרות הטלוויזיה "Candles on Bay Street" ו-"Brotherhood".

בשנת 2011 שיחקה בסרט הקומי "הורה מלווה". בשנת 2013 החלה לגלם את שרלוט מילריית' בסדרת הפשע "הגשר" ברשת FX, אשר מבוססת על הסדרה הדנית הגשר. ב-2014 שבה גיש לשחק בעונתה השנייה. 

ב-2016 שיחקה בסרטו של פיטר בילינגסלי, "במנוסה", דרמת פשע בכיכובם של וינס ווהן, היילי סטיינפלד וטראג'י פ. הנסון. באותה שנה שיחקה בסרט האימה "להתעורר מפחד" , והתארחה בסדרת הטלוויזיה הקומית "צ'יפ" בשירות נטפליקס. 

ב-2018 שיחקה בסדרת הטלוויזיה "מי מתגורר בבית היל", ובשנת 2019 שיחקה בסרט "קצה העולם", ובדרמה הביוגרפית של מרי הארון "Charlie Says" בתור וירג'יניה קרלסון. 

בשנת 2021 החלה גיש לשחק בסדרת הטלוויזיה העל-טבעית "טקס חצות" שיצר מייק פלנקאן (היוצר של "מי מתגורר בבית היל") עבור נטפליקס. 

בשנת 2023 היא שיחקה במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו. באותה השנה, שיחקה במותחן הפשע "דיקסי הקטנה" בכיכובו של פרנק גרילו. 

== חיים אישיים ==
גיש נישאה לפעלולן הסדרה "תיקים באפלה", וייד אלן, ובנם של בני הזוג קאש אלכסנדר אלן נולד ב-12 בינואר 2007.

==קישורים חיצוניים==

* [https://web.archive.org/web/20070717210615/http://baldwinscholars.duke.edu/featured_women/annabeth_gish.html פרופיל באתר אוניברסיטת דיוק]

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:תיקים באפלה
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
נאני

לואיס קרלוס אלמיידה דה קוניה (בפורטוגזית: Luís Carlos Almeida da Cunha; נולד ב-17 בנובמבר 1986 בפראיה, כף ורדה) המוכר בשם נאני, הוא כדורגלן פורטוגלי יליד כף ורדה. משחק בעמדת שחקן הכנף באדנה דמירספור.

== קריירה ==
=== קריירת מועדונים ===
נאני נולד באיי כף ורדה ועבר לפורטוגל עם משפחתו בגיל צעיר. גדל והתפתח בעיר אמדורה הסמוכה לליסבון, והחל את הקריירה שלו כשחקן צעיר במועדון המקומי של מסאמה, הפועל תחת פיקוח ליסבוני.

נאני ערך את הופעת הבכורה שלו במדי קבוצת ספורטינג ליסבון בעונת 2005/06, בה שותף ב-32 הופעות במדי הקבוצה וכבש חמישה שערים. בעונת 2006/07 שותף ב-29 משחקים וכבש חמישה שערים. באותה עונה הייתה שותף נאני בזכייתה של הקבוצה בגביע הפורטוגזי. כמו כן ערך נאני שש הופעות במסגרת ליגת האלופות בהן כבש שער אחד.

ביוני 2007 נרכש נאני על ידי מנצ'סטר יונייטד תמורת כ-17 מיליון ליש"ט וחתם על חוזה לחמש שנים.

ב-5 בספטמבר 2013 האריך את החוזה שלו במנצ'סטר יונייטד עד 2018. ב-19 באוגוסט 2014, הושאל נאני לעונה אחת לספורטינג ליסבון, בעסקה שכללה את העברת מגנה של ספורטינג ליסבון, מרקוס רוחו, למועדון האנגלי.

ב-6 ביולי 2015 חתם נאני בפנרבחצ'ה הטורקית עבור ארבעה מיליון אירו.

ב-5 ביולי 2016 חתם נאני בולנסיה תמורת 8.5 מיליון אירו.

ב-31 באוגוסט 2017 הושאל נאני ללאציו לעונה אחת.

ב-11 ביולי 2018 חזר נאני לקבוצת נעוריו ספורטינג ליסבון.

ב-18 בפברואר 2019 חתם נאני לשלוש שנים באורלנדו סיטי האמריקאית.

ב-14 בינואר 2022 חתם נאני לשנה וחצי בונציה, בה ערך הופעת בכורה יומיים לאחר מכן ובישל בתיקו 1-1 נגד אמפולי.

ב-11 ביולי 2022 חתם במלבורן ויקטורי.

ב-12 ביולי 2023 חתם באדנה דמירספור הטורקית.

=== קריירה בינלאומית ===
נאני שותף במשחקי נבחרת פורטוגל הצעירה ושותף באליפות אירופה עד גיל 21 לשנת 2007, אשר נערכה בהולנד.

נאני ערך את הופעת הבכורה שלו במדי נבחרת פורטוגל הבוגרת ב-1 בספטמבר 2006 מול נבחרת דנמרק ואף כבש שער באותו המשחק.

ביורו 2016 היה שותף לזכיית נבחרת פורטוגל בטורניר. במהלך הטורניר כבש לזכות נבחרתו שלושה שערים ובישול אחד, כששער אחד כבש נאני בחצי גמר היורו נגד נבחרת ווילס ובכך עזר לנבחרתו להעפיל לגמר.

== תארים ==
; מנצ'סטר יונייטד
* ליגת האלופות - 2007/2008
* הליגה האנגלית - 2008, 2009, 2011, 2013
* גביע הליגה האנגלית - 2009, 2010
* מגן הקהילה - 2008, 2009, 2011, 2012, 2014
* אליפות העולם למועדונים - 2009

; ספורטינג ליסבון
* הגביע הפורטוגלי - 2007, 2015
* גביע הליגה הפורטוגלית - 2018/2019

; נבחרת פורטוגל
* יורו - 2016

==קישורים חיצוניים==

==הערות שוליים==

קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:פראיה: כדורגלנים
קטגוריה:אמדורה: כדורגלנים
קטגוריה:כדורגלני ספורטינג ליסבון
קטגוריה:כדורגלני מנצ'סטר יונייטד
קטגוריה:כדורגלני פנרבחצ'ה
קטגוריה:כדורגלני ולנסיה
קטגוריה:כדורגלני לאציו
קטגוריה:כדורגלני אורלנדו סיטי
קטגוריה:כדורגלני ונציה
קטגוריה:כדורגלני מלבורן ויקטורי
קטגוריה:כדורגלני אדנה דמירספור
קטגוריה:כדורגלני נבחרת פורטוגל
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:ספורטאים פורטוגזים באנגליה
קטגוריה:ספורטאים פורטוגזים בטורקיה
קטגוריה:ספורטאים פורטוגזים בספרד
קטגוריה:ספורטאים פורטוגזים באיטליה
קטגוריה:ספורטאים זרים בארצות הברית
קטגוריה:ספורטאים זרים באוסטרליה
קטגוריה:פורטוגזים שנולדו ב-1986
Love Shine a Light

Love Shine a Light הוא השיר הזוכה של בריטניה באירוויזיון 1997, בביצוע להקת קתרינה והגלים. היה זה הלהיט הגדול ביותר של הלהקה מאז "Walking on Sunshine", עשור קודם לכן.

קימברלי רו כתב את השיר לבקשת אחיו של אלכס קופר, מתופף הלהקה, כהמנון לארגון הצדקה "Samaritans". שיר זה נבחר לייצג את בריטניה באירוויזיון 1997 ב-15 במרץ 1997, לאחר שנזקפו לזכותו 69,834 הצבעות – הפרש גדול של 11,138 הצבעות יותר מהמקום השני.

השיר זכה במקום הראשון באירוויזיון שהתקיים ב-3 במאי 1997, כשקיבל 227 נקודות מתוך 288 הנקודות האפשריות בפער של 70 נקודות מהמקום השני, ובכך היה לשיר שזכה בניצחון הסוחף ביותר בתולדות האירוויזיון עד אז. השיר קיבל 10 פעמים דוז פואה (12 נקודות), 5 פעמים 10 נקודות ו-3 פעמים 8 נקודות, כל זאת כשהתמודדו 25 מדינות. השיא נשבר 12 שנים לאחר מכן באירוויזיון 2009 כאשר השיר של נורווגיה "Fairytale" זכה בתחרות עם 387 נקודות בהפרש של 169 נקודות מהמקום השני.

קתרינה לסקאניש, סולנית קתרינה והגלים, אמרה בעקבות הזכייה, ש"זהו הניצחון הגדול השני של בריטניה השבוע", לאחר שיומיים קודם לכן ניצח טוני בלייר בבחירות הכלליות בבריטניה.

== קישורים חיצוניים ==

קטגוריה:שירים שזכו באירוויזיון
קטגוריה:שירי 1997
קטגוריה:שירי פופ רוק
קטגוריה:שירי אירוויזיון 1997
קטגוריה:שירים באנגלית
קטגוריה:שירי הממלכה המאוחדת באירוויזיון
169–160 לפנה"ס

שימו לב: ערך זה מכיל אירועים מן השנים 169–160 לפנה"ס

==אירועים בולטים בעולם==
קרב בית זכריה
* 168 לפנה"ס – הניצחון הרומי בקרב פידנה, מוביל לנפילת מוקדון
* 167 לפנה"ס – אנטיוכוס הרביעי (אפיפנס) מטיל על היהודים את גזירות השמד, מהגורמים המרכזיים למרד החשמונאים
* 167 לפנה"ס – פרוץ מרד החשמונאים
* 166 לפנה"ס – קרב מעלה לבונה
* 166 לפנה"ס – קרב בית חורון
* 165 לפנה"ס – קרב אמאוס
* 164 לפנה"ס – (לפי המחקר) חובר ספר דניאל
* 164 לפנה"ס – קרב בית צור
* 164 לפנה"ס – טיהור, חנוכת המזבח ושחרור ירושלים על ידי החשמונאים מידי הכוחות הסלאוקים ביום העשרים וחמישי לחודש כסלו. נקבע לדורות כחג החנוכה
* 12 בנובמבר 164 לפנה"ס – שביט היילי הגיע לפריהליון שלו
* 162 לפנה"ס – קרב בית זכריה: במהלך הקרב זיהה אלעזר החורני, אחיו של יהודה המכבי, פיל שהוא שיער שעליו נמצא המלך אנטיוכוס החמישי, בגלל שריונו המיוחד. אלעזר הסתער בגבורה על הפיל, על מנת להציל את עמו, ותקע את חניתו בגוף הפיל. הפיל נפל ארצה, ומעך את אלעזר המכבי. לאחר מכן התברר שפיל זה, לא היה של המלך אלא פיל מלחמה אחר.
* 162 לפנה"ס – אלקימוס לכהן גדול
* 161 לפנה"ס – משלחת יהודה המכבי באה לרומא לכרות ברית בין היהודים לבין הרומאים
* 161 לפנה"ס – קרב חדשה
* 160 לפנה"ס – מרכוס קורנליוס צטגוס הופך לקונסול רומאי
* 160 לפנה"ס – דמטריוס הראשון לבית סלאוקוס עוזב את החלק המערבי של הממלכה לנהל את המאבקים הצבאיים במזרחה ומשאיר את שר הצבא בקכידס לשלוט על מערב האימפריה; הכהן הגדול המתייוון, אלקימוס, מזמן את בקכידס להשתלט על ירושלים. הלה מטיל מצור על ירושלים אך יהודה המכבי מצליח להימלט
* אפריל–מאי 160 לפנה"ס – קרב אלעשה – יהודה המכבי נהרג מידי כוחות בית סלאוקוס; ניסיונם לשלוט על השטח נכשל, אחיו של יהודה, יונתן, מחליף אותו בהנהגת החשמונאים.
* 160 לפנה"ס – דמטריוס הראשון מצליח להשתלט על סוריה, ולסלק את שר הצבא המורד, טימארכוס. מוכר כשליט סוריה בידי הסנאט הרומי ותושביה הבבלים של סוריה מקנים לו את התואר "סוטר", שמשמעותו "הגואל" (משלטונו העריץ של טימארכוס)
* 160 לפנה"ס – בעקבות סילוקו של טימארכוס מצליח מלך האימפריה הפרתית מיתרידטס לכבוש את מדי מידי בית סלאקוס
* 160 לפנה"ס – אקרדיטס הראשון מצליח להדיח את אפולודוטוס מחלקי הממלכה היוונית של הודו (באפגניסטן וצפון הודו של ימינו) ולשלוט על כל אזור באקטריה
* 160 לפנה"ס – ארטבסטס הראשון יורש את מקום אביו, ארטקסיאס הראשון כמלך ארמניה
* 160 לפנה"ס – המחזה "האחים" של פובליוס טרנטיוס אפר מועלה לראשונה ברפובליקה הרומית, במסגרת הלווייתו של שר הצבא והקונסור לוקיוס אימיליוס פאולוס מקדוניקוס

== נולדו ==
* 164 לפנה"ס – קלאופטרה תאה
* 162 לפנה"ס – טיבריוס סמפרוניוס גרקכוס
* 162 לפנה"ס – מיריאן הראשון מלך איבריה
* 160 לפנה"ס – יוגורתה (שנת לידה משוערת)
* 160 לפנה"ס – תאודוסיוס מביתיניה, מתמטיקאי יווני (שנת לידה משוערת)

== נפטרו ==
* 164 לפנה"ס – אנטיוכוס הרביעי
* 162 לפנה"ס – אנטיוכוס החמישי
* 161 לפנה"ס – ניקנור
* 160 לפנה"ס – יהודה המכבי, בקרב אלעשה
* 160 לפנה"ס – לוקיוס אימיליוס פאולוס מקדוניקוס, קונסול רומי
* 160 לפנה"ס – ארטקסיאס הראשון מלך ארמניה, אשר ייסד את בית ארטקסיאס
* 160 לפנה"ס – אפולודוטוס, מלך הודו-יווני באזור פקיסטן של ימינו

==קישורים חיצוניים==

*
קטגוריה:המאה ה-2 לפנה"ס לפי שנים
179–170 לפנה"ס

שימו לב: ערך זה מכיל אירועים מן השנים 179 – 170 לפנה"ס

==אירועים בולטים בעולם==
* 174 לפנה"ס – אסטי שבפיימונטה נכבשה בידי רומא
* 170 לפנה"ס – מרד החשמונאים: מאבקי כוח בארץ ישראל בין הכהנים הגדולים יאסון ומנלאוס. יאסון מצליח לבודד את מנלאוס ולהשתלט על מרבית העיר ירושלים
* 170 לפנה"ס – עוצרי המלך הצעיר תלמי השישי דורשים את החזרתה של קוילה–סוריה לידיים מצריות. בתגובה, יוזם אנטיוכוס הרביעי, שליט הממלכה הסלאוקית מתקפת מנע נגד המצרים, אשר מביאה את צבאו לכיבוש כמעט כל מצרים, למעט אלכסנדריה. הוא ממנה את תלמי השישי כשליט בובה, על מנת להימנע מתגובה רומית לפלישה ומותיר כוח צבאי בפלוסיום לפני שהוא פונה לטיפול בבעיות שהתעוררו בארץ ישראל. עם היעדרותו של אנטיוכוס, ממנים תושבי אלכסנדריה את אחיו של תלמי השישי תלמי השמיני ואת אחותם קלאופטרה לשלטון משותף
* 170 לפנה"ס – בח'תאר: הפיכה בממלכה היוונית–בח'תארית, אאוקרטידס הראשון תופס את השלטון במקומו של אנטימאכוס הראשון
* 170 לפנה"ס – המלחמה המוקדונית השלישית: פרסאוס מלך מוקדון מצליח להדוף את הצבא הרומי בפיקודו של אאולוס הוסטילוס מנקינוס בתסליה ואפירוס הופכת מקדונית; אבדרה שבתרקיה נבזזת על ידי כוחות מרומא ומפרגמון
* 170 לפנה"ס – קינקיבילוס, מלך נוריקום חותם על הסכם ידידות עם רומי
* 170 לפנה"ס – היפסיכלס מחלק את המעגל ל–360 מעלות ובכך מניח את אחד מיסודותיו של תחום הטריגונומטריה
* 170 לפנה"ס – עולה לשלטון שנק–דח'טה בתור שליטת נוביה ומרואה

== נולדו ==
* 170 לפנה"ס – דיונסיוס תראקס, לשונאי (נפטר ב-90 לפנה"ס)
* 170 לפנה"ס – לוקיוס אקיוס, משורר רומי (נפטר ב-86 לפנה"ס לערך)

== נפטרו ==
* 170 לפנה"ס – גאיוס ליביוס סאלינטור, מדינאי ברפובליקה הרומית.
* 171 לפנה'"ס – חוניו השלישי, כהן גדול בן בית צדוק ומשמרת ידעיה.

==קישורים חיצוניים==

*
קטגוריה:המאה ה-2 לפנה"ס לפי שנים
189–180 לפנה"ס

שימו לב: ערך זה מכיל אירועים מן השנים 189 - 180 לפנה"ס

==אירועים בולטים בעולם==
קרב מגנסיה

== נולדו ==

* 186 לפנה"ס – תלמי השישי, מלך במצרים התלמיית מבית תלמי (מת ב-145 לפנה"ס)
* 185 לפנה"ס – פובליוס קורנליוס סקיפיו אמיליאנוס, מצביא ומדינאי רומאי (מת ב-129 לפנה"ס)

== נפטרו ==
* 187 לפנה"ס – אנטיוכוס השלישי, המלך השישי בשושלת הסלאוקית (נולד ב-242 לפנה"ס)
* 183 לפנה"ס – חניבעל, מצביא ומדינאי בן קרתגו (נולד ב-247 לפנה"ס)
* 183 לפנה"ס – פובליוס אפריקנוס, מצביא ומדינאי של הרפובליקה הרומית ואויבו של חניבעל (נולד ב-236 לפנה"ס)

==קישורים חיצוניים==

*
קטגוריה:המאה ה-2 לפנה"ס לפי שנים